rejauldu/bengali-wikipedia huggingface dataset:
alt=BujumburaAirport.jpg|থাম্ব| বুজুম্বুরা বিমানবন্দর মেলচিওর এনদাদায়ে আন্তর্জাতিক বিমানবন্দর  বুরুন্ডির প্রাক্তন রাজধানী বুজুম্বুরার একটি বিমানবন্দর। এটি বুরুন্ডির একমাত্র আন্তর্জাতিক বিমানবন্দর এবং পাকা রানওয়েসহ দেশটির একমাত্র বিমানবন্দর ।   ইতিহাস  বিমানবন্দরটি ১৯৫২ সালে খোলা হয়েছিল। ২০১৯ সালের ১ জুলাই বিমানবন্দরটির নামপ্রাক্তন রাষ্ট্রপতির নামানুসারে মেলচিওর এনদাদায়ে আন্তর্জাতিক বিমানবন্দর করা হয়। এনদাদায়ে বুরুন্ডির প্রথম গণতান্ত্রিকভাবে নির্বাচিত রাষ্ট্রপতি ছিলেন, যিনি নির্বাচিত হওয়ার তিন মাস পরে ১৯৯৩ সালের অক্টোবর একটি অভ্যুত্থানে খুন হন। এই ঘটনাটি দশকব্যাপী বুরুন্ডিয়ান গৃহযুদ্ধের জন্ম দেয়।   অবস্থান  বিমানবন্দরটি বুজুম্বুরা মাইরি প্রদেশের চরম উত্তর-পশ্চিমে অবস্থিত। এটি উত্তর ও পশ্চিমে বুজুম্বুরা গ্রামীণ প্রদেশ দ্বারা, দক্ষিণে তাংগানিকা হ্রদের তীরে চলমান আরএন৪ উপকূলীয় মহাসড়ক এবং পূর্বে মুটিমবুজি নদী এবং আরএন৫ মহাসড়ক দ্বারা সীমাবদ্ধ। রুজিজি নদীর একটি উপনদী এমপান্ডা নদী বিমানবন্দরের উত্তর প্রান্ত দিয়ে প্রবাহিত হয়েছে।  ২০১৮ সালের অক্টোবরে বুরুন্ডি বেসামরিক বিমান চলাচল কর্তৃপক্ষ মুটিমবুজি নদীটিকে বিমানবন্দরে বন্যা থেকে রোধ করতে ড্রেজিং শুরু করে। বন্যা প্রতিরোধে ড্রেনও বসানো হয়। নদী থেকে পলল এবং অন্যান্য বর্জ্য অপসারণ শুরু হয় এবং বুজুম্বুরা থেকে রুগম্বো পর্যন্ত এনআর৫ হাইওয়ে পর্যন্ত চলে। ২০২১ সালের মে মাসে এমপান্ডা নদী মেলচিওর এনদাদাদয়ে আন্তর্জাতিক বিমানবন্দরের অবকাঠামো রক্ষাকারী বাঁধ ভাঙার হুমকি দেয়।   এয়ারলাইন্স এবং গন্তব্য  , নিম্নলিখিত বিমান সংস্থাগুলি বুজুম্বুরা আন্তর্জাতিক বিমানবন্দরে নিয়মিত নির্ধারিত পরিষেবা দেয়:   যাত্রী    কার্গো    আরও দেখুন    বুরুন্ডির ভাষা   তথ্যসূত্র    সূত্র    বহিঃসংযোগ   বিষয়শ্রেণী:উদ্ধৃতি শৈলীতে ফরাসি ভাষার উৎস (fr) বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ফরাসি ভাষার লেখা থাকা নিবন্ধ বিষয়শ্রেণী:বুরুন্ডির বিমানবন্দর বিষয়শ্রেণী:১৯৫২-এ প্রতিষ্ঠিত বিমানবন্দর
<div style="float: right; margin-left: 0.9em; margin-bottom: 0.3em;">[[চিত্র:Other worlds science stories 195109.jpg|ডান|100px|link=আদার ওয়ার্ল্ডস কল্পবিজ্ঞান পত্রিকার প্রচ্ছদে একটি রকেটের ছবি, সেপ্টেম্বর ১৯৫১|alt=আদার ওয়ার্ল্ডস কল্পবিজ্ঞান পত্রিকার প্রচ্ছদে একটি রকেটের ছবি, সেপ্টেম্বর ১৯৫১]]</div> মহাকাশ ভ্রমণ বা মহাকাশযাত্রা কল্পবিজ্ঞানের একটি প্রধান ধ্রুপদী বিষয়। অল্প কয়েকটি ক্ষেত্রে এই বিষয়টিকে নক্ষত্রযাত্রা নামেও অভিহিত করা হয়। সাধারণভাবে কল্পবিজ্ঞান আখ্যানবস্তুর বৈশিষ্ট্যসূচক ছবির সঙ্গে যুক্ত মহাকাশযাত্রার বিষয়টিই সচরাচর ক্ষেত্রে পাঠকের মনোযোগ সর্বাধিক আকর্ষণ করে থাকে। কল্পবিজ্ঞান গল্প, উপন্যাস, চলচ্চিত্র প্রভৃতিতে আন্তঃগ্রহ ও আন্তঃনাক্ষত্রিক উভয় প্রকার মহাকাশযাত্রাই সাধারণভাবে মহাকাশযানের মাধ্যমে সম্পন্ন হতে দেখা যায়। তবে এক-একটি রচনায় মহাকাশযান প্রচালনের পদ্ধতিটি এক এক রকমের; তার মধ্যে বৈজ্ঞানিকভাবে আপাতগ্রাহ্য পদ্ধতি থেকে সম্পূর্ণ কাল্পনিক নানা রকম পদ্ধতির উল্লেখ পাওয়া যায়। কোনও কোনও লেখক মহাকাশযাত্রার বাস্তব, বিজ্ঞানসম্মত ও শিক্ষাগত দিকগুলোর প্রতি মনোযোগ আরোপ করেন; কেউ আবার এই ধারণাটিকে স্বাধীনতার রূপক হিসেবে দেখেন, যার অন্যতম একটি দিক হল “সৌরজগতের কারাগার থেকে মানবজাতির মুক্তি”। বিংশ শতাব্দীর অন্যতম প্রতীক হিসেবে বর্ণিত রকেটের ধারণাটিও জনপ্রিয়তা লাভ করেছিল কল্পবিজ্ঞানের মাধ্যমেই। তবে দি এনসাইক্লোপিডিয়া অব সায়েন্স ফিকশনের'' মতে, “কল্পবিজ্ঞানে যে সব উপায়ে মহাকাশযাত্রা সম্ভব হয়েছে – [অর্থাৎ] এটির অসংখ্য ও বিভিন্ন রকমের মহাকাশযান – বিষয়বস্তুর কল্পিত প্রভাবের উপর এগুলোর গুরুত্ব সর্বদাই গৌণ”। (বাকি অংশ পড়ুন...)
ফুটবল ক্লাব আন্দিজোন হল উজবেকিস্তানের আন্দিজান শহরভিত্তিক একটি পেশাদার ফুটবল ক্লাব। এই ক্লাবটি বর্তমানে দেশের শীর্ষ স্তরের ফুটবল প্রতিযোগিতা উজবেকিস্তান সুপার লিগে অংশগ্রহণ করে। নাম পরিবর্তন ১৯৬৪–৬৭: স্পার্টাক আন্দিজোন  ১৯৬৯–৭৪: আন্দিজানেজ ১৯৮৩–৮৫: টেকস্টিলশিক ১৯৮৬–৮৮: পাখতাকোর আন্দিজোন  ১৯৮৯–৯০: স্পার্টাক আন্দিজোন  ১৯৯১–৯৬: নৌরুজ ১৯৯৭–২০০৫: এফকে আন্দিজান  ২০০৬–০৭: আন্দিজান উজদায়েয়ু অটো  ২০০৮–বর্তমান: এফসি আন্দিজোন  সম্মাননা উজবেকিস্তান কাপ চ্যাম্পিয়ন (১): ২০২৪ উজবেকিস্তান প্রো লিগ চ্যাম্পিয়ন (৩):  উজবেকিস্তান ফার্স্ট লিগ রানার্স-আপ (১): ২০১৩ তথ্যসূত্র  বহিঃসংযোগ Official Channel 2 – টেলিগ্রাম Official Channel 1 – টেলিগ্রাম     Team profile at PFL.uz  FK Andijan – Soccerway  বিষয়শ্রেণী:এফসি আন্দিজোন বিষয়শ্রেণী:১৯৬৪-এ প্রতিষ্ঠিত ফুটবল ক্লাব বিষয়শ্রেণী:উজবেকিস্তানের ফুটবল ক্লাব
thumb|279x279px|চেঙ্গানুর মহাদেব মন্দির চেঙ্গান্নুর () ভারতের কেরালা রাজ্যের আলেপ্পি জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭ মিটার (২২ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে চেঙ্গান্নুর শহরের জনসংখ্যা হল ২৫,৩৯১ জন। এর মধ্যে পুরুষ ৪৮% এবং নারী ৫২%।  এখানে সাক্ষরতার হার ৮৮%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৮৮%। সারা ভারতের সাক্ষরতার হার ৫৯.৫%, তার চাইতে চেঙ্গান্নুর এর সাক্ষরতার হার বেশি।  এই শহরের জনসংখ্যার ৯% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর বিষয়শ্রেণী:ভারতের পৌর এলাকা বিষয়শ্রেণী:ভারতের পৌরসভা বিষয়শ্রেণী:ভারতের হিন্দু তীর্থস্থান
শান্তি কৃষ্ণা হলেন একজন ভারতীয় অভিনেত্রী যিনি মালায়ালাম এবং তামিল ছবিতে মুখ্য ভূমিকায় অভিনয়ের জন্য পরিচিত। ১৯৮০ এবং ১৯৯০-এর দশকে তিনি একজন তারকা অভিনেত্রী ছিলেন। চকোরাম (১৯৯৪) ছবিতে শারদাম্মিনী চরিত্রে অভিনয়ের জন্য তিনি শ্রেষ্ঠ অভিনেত্রী হিসাবে কেরালা রাজ্য চলচ্চিত্র পুরস্কার জিতেছিলেন। শান্তি পরপর তিনবার শ্রেষ্ঠ অভিনেত্রী হিসাবে কেরালা রাজ্য টেলিভিশন পুরস্কার পেয়েছেন। সাময়িক বিরতির পর চলচ্চিত্র জগতে তার প্রত্যাবর্তন চলচ্চিত্র মালায়ালাডুতে তার অভিনয়ের জন্য তিনি তিনি শ্রেষ্ঠ পার্শ্ব অভিনেত্রী হিসাবে ফিল্মফেয়ার পুরস্কার  জিতেছিলেন।   জীবনের প্রথমার্ধ  শান্তির জন্ম বোম্বেতে অবস্থিত একটি পালক্কড় আইয়ার পরিবারে। তার বাবা-মা হলেন আর. কৃষ্ণা এবং কে. শারদা। তিনি মুম্বাইয়ের এসআইইএস কলেজ এবং জেনারেল এডুকেশন একাডেমিতে তার শিক্ষাজীবন সম্পন্ন করেন। তার তিন ভাই আছে, শ্রীরাম, সতীশ এবং চলচ্চিত্র পরিচালক সুরেশ কৃষ্ণা ।   তার প্রথম তামিল ছবি ছিল পনির পুষ্পাঙ্গল।  বিয়ের পর তিনি চলচ্চিত্র জগৎ থেকে বিরতি নেন, কিন্তু ১৯৯১ সালে নয়ম ব্যক্তিমাক্কুন্নু সিনেমার মাধ্যমে তিনি আবারো অভিনয় জগতে ফিরে আসেন।  তিনি চকোরাম (১৯৯৪) ছবিতে অভিনয়ের জন্য সেরা অভিনেত্রী হিসাবে কেরালা রাজ্য চলচ্চিত্র পুরস্কার জিতেছিলেন। ১৯৯৭ সালে তিনি মালায়ালাম চলচ্চিত্রে অভিনয় করা বন্ধ করে দেন।  তিনি মালায়ালাম চলচ্চিত্র পুরস্কারে জুরি সদস্য হিসেবে দায়িত্ব পালন করেছিলেন।  তিনি 2017 সালে ইয়ান্দুকালুদে নাট্টিল ওরিদাভেলা সিনেমার মাধ্যমে পুনরায় চলচ্চিত্র জগতে  প্রত্যাবর্তন করেন।   ব্যক্তিগত জীবন  শান্তি কৃষ্ণা ১৯৮৪ সালে মালায়ালাম অভিনেতা শ্রীনাথকে বিয়ে করেন। কিন্তু ১৯৯৫ সালে এই দম্পতির বিবাহবিচ্ছেদ ঘটে। তিনি ১৯৯৮ সালে রাজীব গান্ধী গ্রুপ অফ ইনস্টিটিউশনের সেক্রেটারি সদাশিবন বাজোরের সাথে বিবাহ বন্ধনে আবদ্ধ হন।  তাদের দুটি সন্তান, মিতুল এবং মিতালি। ২০১৬ সালে এই দম্পতির বিবাহবিচ্ছেদ হয়।  তিনি কিছুদিন মার্কিন যুক্তরাষ্ট্রে ছিলেন এবং পরে বেঙ্গালুরুতে ফিরে আসেন।    তথ্যসূত্র   বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:মালয়ালম টেলিভিশন অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:কেরালা চলচ্চিত্র সমালোচনা পুরস্কার বিজয়ী বিষয়শ্রেণী:কেরল রাজ্য চলচ্চিত্র পুরস্কার বিজয়ী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:জীবিত ব্যক্তি
টাটা ন্যানো পৃথিবীর সবচেয়ে কম উৎপাদন খরচ বিশিষ্ট কার। একে "পিপ্‌লস কার" তথা জনগণের গাড়ি হিসেবে আখ্যায়িত করা হচ্ছে। ভারতের টাটা মোটর্‌স ২০০৮ সালের ১০ই জানুয়ারি রাজধানী নয়া দিল্লীর প্রগতি ময়দানে অনুষ্ঠিত এক অটো এক্সপোতে এই গাড়ি বাজারজাতকরণের উদ্বোধন করে। এই ন্যানো গাড়িটির আদর্শ সংস্করণের (শীতাতপ নিয়ন্ত্রণ, রেডিও বা পাওয়ার স্টিয়ারিং ছাড়া) মূল্য ১০০,০০০ টাকা (ভ্যাট/এলটি/এফসিআইটি বা অন্যান্য লেভি ও যাতায়াত রাজস্ব ছাড়া)। অর্থাৎ এর মূল্য হচ্ছে ২৫০০ মার্কিন ডলার, ১২৭৭ পাউন্ড বা ১৭০০ ইউরো। ভারতীয় মুদ্রায় এর দাম এক লক্ষ হওয়ায় গাড়িটিকে "এক লাখ কার" নামে ডাকা হচ্ছে।   তথ্যসূত্র    বহিঃসংযোগ   Official website of the Tata Nano  A photo gallery of the Tata Nano launch from Auto Expo 2008   Launch video of the Tata Nano  Can the world afford the Tata Nano?, The Independent, 11 January 2008   World's cheapest car unveiled , The Independent, 11 January 2008  Tata's one-lakh car Nano: Western media on overdrive The Economic Times, 11 January 2008   Why critics of the Tata small car are barking up the wrong tree Domain-b.com, 10 January 2008  Specifications of 'People's Car' - Tata Nano [AutoIndia.com]  বিষয়শ্রেণী:টাটার মোটরযান বিষয়শ্রেণী:সিটি কার বিষয়শ্রেণী:রেয়ার হুইল ড্রাইভ মোটরযান বিষয়শ্রেণী:রেয়ার-ইঞ্জিনবিশিষ্ট মোটরযান বিষয়শ্রেণী:যানবাহন বিষয়শ্রেণী:২০১০-এর দশকের গাড়ি
কৃষ্ণমাচারী শ্রীকান্ত (; জন্ম: ২১ ডিসেম্বর, ১৯৫৯) মাদ্রাজে জন্মগ্রহণকারী প্রথিতযশা ও সাবেক ভারতীয় আন্তর্জাতিক ক্রিকেটার। তিনি ভারত জাতীয় ক্রিকেট দলের অধিনায়ক ছিলেন। দলে তিনি মূলতঃ উদ্বোধনী ব্যাটসম্যানের দায়িত্ব পালনসহ আগ্রাসী ব্যাটিংয়ের জন্য পরিচিতি পান। ১৯৮১ থেকে ১৯৯২ সময়কালে ভারত ক্রিকেট দলের অন্যতম সদস্য ছিলেন তিনি।  ডানহাতে ব্যাটিং উদ্বোধনের পাশাপাশি অফ-স্পিন বোলিংয়ে দক্ষ ছিলেন ‘চিকা’ ডাকনামে পরিচিত কৃষ শ্রীকান্ত। ১৯৮৩ সালের বিশ্বকাপ জয়ী ভারতীয় দলের অন্যতম সদস্য ছিলেন তিনি। ভারতের ঘরোয়া ক্রিকেটে তামিলনাড়ু দলের হয়ে প্রথম-শ্রেণীর ক্রিকেট খেলেছেন। এছাড়াও তিনি ভারতীয় দল নির্বাচক কমিটির সভাপতিরও দায়িত্ব পালন করেছেন।   খেলোয়াড়ী জীবন  ১৯৮১ সালে আহমেদাবাদে ইংল্যান্ডের বিপক্ষে অনুষ্ঠিত একদিনের আন্তর্জাতিকে অভিষেক ঘটে শ্রীকান্তের। এর দুইদিন পর ২১ বছর বয়সে একই দলের বিপক্ষে বোম্বেতে অনুষ্ঠিত টেস্টে অভিষিক্ত হন তিনি। তিনি সুনীল গাভাস্কারের সাথে ইনিংস উদ্বোধন করেন। ভারত ক্রিকেট দলের অন্যতম ব্যাটিং স্তম্ভ ছিলেন তিনি।  ১৯৮৩ সালের প্রুডেন্সিয়াল বিশ্বকাপের চূড়ান্ত খেলায় শ্রীকান্ত দলের সর্বোচ্চ রান সংগ্রাহকের ভূমিকায় অবতীর্ণ হন। কুইন্সল্যান্ডের রে মিচেল ওভালে অনুষ্ঠিত ১৯৯২ সালের ক্রিকেট বিশ্বকাপের গ্রুপ-পর্বের ৯ম খেলায় শ্রীলঙ্কার বিপক্ষে তিনি মাত্র এক রান সংগ্রহ করেছিলেন। ঐ মাঠে বিশ্বকাপের একমাত্র খেলাটিতে দুই বল মাঠে গড়ানোর পরপরই বৃষ্টি নামে ও হেলিকপ্টার ব্যবহার করা হলেও পুনরায় মুষলধারে বৃষ্টি নামায় পরিত্যক্ত হয়। এছাড়াও, ১৯৮৫ সালের বেনসন এন্ড হেজেস ক্রিকেট বিশ্ব চ্যাম্পিয়নশীপ জয়ী দলের সদস্য ছিলেন।   অবসর পরবর্তী জীবন  খেলোয়াড়ী জীবন থেকে অবসর নেয়ার পর ভারত এ দলের কোচ হিসেবে নিযুক্ত হন। এছাড়াও, বিভিন্ন ক্রীড়া ও সংবাদ চ্যানেলে সম্প্রচারক ও ধারাভাষ্যকার হিসেবে কাজ করছেন। ১৮ ফেব্রুয়ারি, ২০০৮ তারিখে ইন্ডিয়ান প্রিমিয়ার লিগের চেন্নাই সুপার কিংসের শুভেচ্ছা দূতরূপে মনোনীত হন। ২৭ সেপ্টেম্বর, ২০০৮ তারিখে ভারতীয় ক্রিকেট দলের প্রধান নির্বাচক হিসেবে মনোনীত হন তিনি। ২০১২ সাল পর্যন্ত তিনি এ দায়িত্বে ছিলেন। ২০ ডিসেম্বর, ২০১২ তারিখে ইন্ডিয়ান প্রিমিয়ার লিগে সানরাইজার্স হায়দ্রাবাদের শুভেচ্ছা দূত নিযুক্ত হন।   তথ্যসূত্র    আরও দেখুন   সৈয়দ কিরমানী  অজিত ওয়াড়েকর  ১৯৮৩ ক্রিকেট বিশ্বকাপ   বহিঃসংযোগ      প্রাতিষ্ঠানিক ওয়েবসাইটে কৃষ্ণমাচারী শ্রীকান্ত    বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৮৩ ক্রিকেট বিশ্বকাপের ক্রিকেটার বিষয়শ্রেণী:১৯৮৭ ক্রিকেট বিশ্বকাপের ক্রিকেটার বিষয়শ্রেণী:১৯৯২ ক্রিকেট বিশ্বকাপের ক্রিকেটার বিষয়শ্রেণী:তামিলনাড়ুর ক্রিকেটার বিষয়শ্রেণী:চেন্নাই থেকে আগত ক্রিকেটার বিষয়শ্রেণী:দক্ষিণাঞ্চলের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:ভারত জাতীয় ক্রিকেট দলের অধিনায়ক বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:ভারত জাতীয় ক্রিকেট দল নির্বাচক বিষয়শ্রেণী:ভারতীয় ক্রিকেট ধারাভাষ্যকার বিষয়শ্রেণী:ভারতের টেস্ট ক্রিকেট অধিনায়ক বিষয়শ্রেণী:তামিল ক্রীড়াবিদ বিষয়শ্রেণী:ইন্ডিয়ান প্রিমিয়ার লিগ বিষয়শ্রেণী:ভারতীয় ক্রীড়া সম্প্রচারক বিষয়শ্রেণী:চলচ্চিত্রে অভিনয়কারী ক্রিকেটার বিষয়শ্রেণী:ভারতীয় ক্রিকেট কোচ
ইসলামী মতানুসারে আন-নাদর () ছিলেন নবী মুহাম্মদের একজন পূর্বপুরুষ।  সাধারণ মত অনুসারে মুহাম্মদ (সা) ছিলেন আবদুল্লাহর পুত্র বিন 'আবদুল-মুত্তালিব (যার নাম শাইবা), বিন হাশিম (যার নাম 'আমর'), বিন আবদ মানাফ (যার নাম আল মুগিরা), বিন কুসায় (যার নাম জায়েদ), বিন কিলাব, বিন মুররাহ, বিন কা'ব, বিন লুয়াই, বিন গালিব, বিন ফিহর, বিন মালিক, বিন আল-নদর, বিন কিনানা, বিন খুজায়মা, বিন মুদরিকা (যার নাম 'আমির'), বিন ইলিয়াস, বিন মুদার, বিন নিজার, বিন মাআদ্, বিন আদনান, বিন উদদ (বা উদাদ), ....বিন ইয়ারুব, বিন ইয়াশজুব, বিন কিদার, বিন ইসমাইল, বিন ইব্রাহিম।   পরিবার  তাঁর পিতা কিনানার চার পুত্র ছিল: আল-নদর, মালিক, 'আবদু মানাত এবং মিলকান'। নদরের মা ছিলেন বররা বিনতে মুর বিন আদ বিন তাবিখা (بَرَّة بنت مر بن أد بن طابخة بن إلياس بن مضر بن نزار بن معد بن عدنان); অন্য পুত্ররা ছিল অন্য স্ত্রীর।   কুরাইশ  আরও বলা হয় যে কুরাইশ গোত্র তাদের ভাইদের বিচ্ছিন্ন হওয়ার পরে তাদের ভাই নাদর থেকেই কুরাইশ নামটা তারা পেয়েছিল, কারণ তাদের একত্রে তাকাররুশ বলা হত।    তথ্যসূত্র   বিষয়শ্রেণী:কুরাইশ বিষয়শ্রেণী:মুহাম্মাদের পূর্বপুরুষ বিষয়শ্রেণী:২য় শতাব্দীর আরব ব্যক্তি
বাগেরহাট-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বাগেরহাট জেলায় অবস্থিত জাতীয় সংসদের ৯৭নং আসন।  সীমানা বাগেরহাট-৩ আসনটি বাগেরহাট জেলার  মোংলা উপজেলা ও রামপাল উপজেলা নিয়ে গঠিত।   ইতিহাস  বাগেরহাট-৩ সংসদীয় আসনটি ১৯৮৪ সালে গঠিত হয়, যখন পুরাতন খুলনা জেলাকে ভেঙ্গে তিনটি জেলা (খুলনা, বাগেরহাট ও সাতক্ষীরা) করা হয়েছিল।  নির্বাচিত সাংসদ নির্বাচন  সদস্য  দল ১৯৮৬ আফতাব উদ্দিন হাওলাদার জাতীয় পার্টি ১৯৯১ তালুকদার আব্দুল খালেক বাংলাদেশ আওয়ামী লীগ ফেব্রুয়ারি ১৯৯৬এ ইউ আহমেদ বাংলাদেশ জাতীয়তাবাদী দল জুন ১৯৯৬ তালুকদার আব্দুল খালেক বাংলাদেশ আওয়ামী লীগ ২০০৮ হাবিবুন নাহার ২০১৪ তালুকদার আব্দুল খালেক ২০১৮ উপ-নির্বাচন হাবিবুন নাহার   নির্বাচন    ২০১০-এর দশকে নির্বাচন  খুলনা সিটি কর্পোশেনের মেয়র পদে দাড়াতে, তালুকদার আব্দুল খালেক ১০ এপ্রিল ২০১৮ সালে জাতীয় সংসদ থেকে পদত্যাগ করেন। একমাত্র পার্থী হিসেবে তার স্ত্রী হাবিবুন নাহার ৪ জুন বিনা প্রতিদ্বন্দ্বিতায় সংসদ সদস্য নির্বাচিত হন।  বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে তালুকদার আব্দুল খালেক বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে বাগেরহাট-৩  বিষয়শ্রেণী:বাগেরহাট জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
বুদ্ধের বসন্ত মন্দির ( ও ) চীনের হেনানের লুশান কাউন্টির জাউকুন শহরে অবস্থিত বৈরোচন বুদ্ধকে চিত্রিত করা একটি মূর্তি। এটি ১৯৯৭ থেকে ২০০৮ সালের মধ্যে নির্মিত হয়। এটি ফোদুশান নৈসর্গিক এলাকায় অবস্থিত, যা জাতীয় মহাসড়ক নং ৩১১-এর কাছাকাছি।  উচ্চতার একটি পদ্ম সিংহাসনসহ,  উচ্চতার এই মূর্তিটি বিশ্বের দ্বিতীয় সর্বোচ্চ উচ্চতার মূর্তি। ৩১ অক্টোবর ২০১৮ সালে ভারতে উদ্ভোধন করা ঐক্যের মূর্তি‎ উচ্চতার দিক দিয়ে এটিকে অতিক্রম করে, যার উচ্চতা ১৮২ মিটার (৫৯৭ ফুট)। তথ্যসূত্র  বিষয়শ্রেণী:২০০২-এর ভাস্কর্য বিষয়শ্রেণী:প্রকাণ্ড বুদ্ধ মূর্তি বিষয়শ্রেণী:হেনানের ভবন ও স্থাপনা বিষয়শ্রেণী:হেনানের বুদ্ধ মন্দির বিষয়শ্রেণী:হেনানের পর্যটন আকর্ষণ বিষয়শ্রেণী:মূর্তি তালিকা বিষয়শ্রেণী:বৃহদাকার বুদ্ধ মূর্তি বিষয়শ্রেণী:২০০৮-এর ভাস্কর্য বিষয়শ্রেণী:বিশ্বরেকর্ডধারী
থাম্ব|শ্যামচাঁদ মন্দির শ্যামচাঁদ মন্দির ভারতের পশ্চিমবঙ্গ অঙ্গরাজ্যের বাঁকুড়া জেলার ওন্দা ব্লকের অন্তর্গত নিকুঞ্জপুর গ্রাম পঞ্চায়েতের এল্যাটি মৌজায় অবস্থিত। একটি মধ্যযুগীয় পুরাতাত্ত্বিক স্থাপত্য। অতীতে এই মন্দিরে শ্যামচাঁদ নামে রাধাকৃষ্ণ মূর্তি পূজিত হতেন। নতুন মূর্তিটি বর্তমানে নিকটবর্তী মাকড়া গ্রামে বিরাজমান। স্থাপত্যটি ওড়িশার রেখ দেউলের ন্যায় বলে স্থানীয় মানুষ এই মন্দিরকে দেউল বলেন।  এটি জেলা সদর বাঁকুড়া শহর থেকে ১৫কিমি এবং বিষ্ণুপুর শহর থেকে ২৭ কিমি দূরত্বে অবস্থিত।   বিবরণ   অধুনা পরিত্যক্ত শ্যাঁমচাদ মন্দিরটি আনুমানিক খ্রিস্টিয় শতকের প্রথমার্ধে মল্লরাজ প্রথম রঘুনাথ সিংহ কর্তৃক নির্মিত। পূর্বমুখী,একদুয়ারী,নবরথ এই মন্দিরটি দৈর্ঘ্য প্রস্থে ১৬ ফুট ৬ ইঞ্চি এবং উচ্চতয় প্রায় ৪০ ফুট। ইটের তৈরি এই পীড়া দেউলটির দেওয়াল বেশ পুরো (প্রায় ৪ ফুট ৩ ইঞ্চি)। দেওয়ালগুলি ও শিখর সমান্তরাল ভাবে খাঁজকাটা এবং দীর্ঘায়িত পিরামিডের ন্যায় উন্নত। প্রবেশদ্বারের উপরে ও গর্ভগৃহের ছাঁদ ধাপযুক্ত। মন্দির গাত্রের নিচের অংশে ও বরণ্ডের তলায় কয়েক সারি পোড়ামাটির জ্যামিতিক ও  ফুলকারি অলংকরণ আছে। দেউলটির স্থাপত্য শৈলী খুবই  অভিনব।   সংরক্ষণ ও সংস্কার  ২০১৯ সালে পশ্চিমবঙ্গ সরকার এই পুরাতাত্ত্বিক নিদর্শনটি সংরক্ষিত ঘোষণা করে এবং  তথ্য ও সংস্কৃতি বিভাগের অন্তর্গত প্রত্নতত্ত্ব ও সংগ্রহালয় অধিকার কর্তৃক সংস্কার শুরু হয়েছে। সংস্কার কালে মন্দির গাত্রের অধিকাংশ পোড়ামাটির কারুকার্য ধ্বংস হয়।     তথ্যসূত্র    নিকটস্থ অন্যান্য স্থান  অভিরাম শিব মন্দির, চ্যামটা নীলকুঠী, নিকুঞ্জপুর, গোপীনাথপুর, কনকলতা মন্দির, হরিহরপুর, বীরসিংহপুর    প্রভৃতি।   বিষয়শ্রেণী:বাঁকুড়া জেলার হিন্দু মন্দির বিষয়শ্রেণী:পঞ্চরত্ন স্থাপত্য বিষয়শ্রেণী:মধ্যযুগীয় স্থাপত্য বিষয়শ্রেণী:বাঁকুড়া জেলা বিষয়শ্রেণী:১৭শ শতাব্দীর হিন্দু মন্দির
দীপক পুরী মোসার বেয়ার -এর প্রতিষ্ঠাতা, চেয়ারম্যান এবং ব্যবস্থাপনা পরিচালক, যা ২০১৮ সালে দেউলিয়া হয়ে যায়।       পুরী প্রাথমিকভাবে তেল কোম্পানি ইএসএসও-তে জুনিয়র কার্যনির্বাহী হিসেবে কাজ করেন - ১৯৬২ সালে কলকাতায় এবং পরে শালিমার পেইন্টসে। ১৯৬৪ সালে, পুরী কলকাতায় তার প্রথম কোম্পানি, মেটাল ইন্ডাস্ট্রিজ চালু করেন, অ্যালুমিনিয়াম তার এবং আসবাবপত্রের ব্যবসা করেন। দুই বছর পরে, তিনি উত্পাদনের দিকেও চলে যান। কলকাতায় শ্রম সমস্যার কারণে, তিনি ১৯৮৩ সালে নয়াদিল্লিতে স্থানান্তর করার সিদ্ধান্ত নেন, যেখানে তিনি সুইজারল্যান্ড-ভিত্তিক মোজার বেয়ারের সাথে মোসার বেয়ার ইন্ডিয়া যৌথ উদ্যোগ শুরু করেন।    শিক্ষা  পুরী ইম্পেরিয়াল কলেজ, লন্ডন থেকে এবং সেন্ট স্টিফেন কলেজ এবং মডার্ন স্কুল, নয়াদিল্লি থেকে তার শিক্ষা শেষ করেছেন। অ্যামিটি ইউনিভার্সিটি তার অনুকরণীয় প্রচেষ্টার স্বীকৃতিস্বরূপ তাকে ডক্টর অফ ফিলোসফি (ডি.ফিল.), সম্মানে ভূষিত করেছে।   পুরস্কার   ২০১০ জানুয়ারিতে ভারতীয় শিল্পের বৃদ্ধিতে অবদানের জন্য পদ্মশ্রী পুরস্কার।   এলসিনা থেকে 'দ্য ইলেকট্রনিক্স ম্যান অফ দ্য ইয়ার ২০০২' স্বীকৃতি।  শীর্ষ আইটি প্রকাশনা ডেটাকুয়েস্ট দ্বারা 'আইটি ম্যান অফ দ্য ইয়ার'।  'বর্ষসেরা উদ্যোক্তা' পুরস্কার।  ২০০৯ সালের জন্য সিএনবিসি-টিভি১৮ দ্বারা 'বর্ষসেরা উদ্ভাবক' পুরস্কার।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাণিজ্য ও শিল্পে পদ্মশ্রী প্রাপক বিষয়শ্রেণী:জীবিত ব্যক্তি বিষয়শ্রেণী:দিল্লির ব্যবসায়ী
ড. মোকাররম হোসেন খোন্দকার (১৯২২ - ৩০ নভেম্বর ১৯৭২) ছিলেন বাংলাদেশের একজন প্রখ্যাত রসায়নবিদ এবং শিক্ষাবিদ। বিজ্ঞান ও প্রযুক্তিতে অনন্যসাধারণ নৈপুণ্যের জন্য ১৯৭৭ সালে তাঁকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।   কর্মজীবন  মোকাররম হোসেন ১৯৪৮ সালে ঢাকা বিশ্ববিদ্যালয়রে রসায়ন বিভাগে রিডার হিসাবে তাঁর কর্মজীবন শুরু করেন এবং ১৯৬০ সালে অধ্যাপক হিসাবে নিয়োগ পান।  পুরস্কার ও সম্মননা  বিজ্ঞান ও প্রযুক্তিতে অসাধারণ অবদানের জন্য ১৯৭৭ সালে দেশের “সর্বোচ্চ বেসামরিক পুরস্কার” হিসাবে “স্বাধীনতা পুরস্কার” প্রচলণকালীনই তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।   স্মারক  ঢাকা বিশ্ববিদ্যালয়ে একটি ভবনের নাম তার নামানুসারে “মোকাররম হোসেন খোন্দকার বিজ্ঞান ভবন” রাখা হয়েছে এবং প্রতি বছর এই বিশ্ববিদ্যালয়ে “মোকাররম হোসেন খোন্দকার স্মারক বক্তৃতা”র আয়োজন করা হয়।   আরও দেখুন   বিজ্ঞান ও প্রযুক্তিতে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   খোন্দকার, মোকাররম হোসেন - বাংলাপিডিয়ায় “ড. মোকাররম হোসেন খোন্দকার” সম্পর্কিত নিবন্ধ।  বিষয়শ্রেণী:১৯২২-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বিজ্ঞান ও প্রযুক্তিতে স্বাধীনতা পুরস্কার বিজয়ী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশী শিক্ষায়তনিক বিষয়শ্রেণী:বাংলাদেশ বিজ্ঞান একাডেমির ফেলো বিষয়শ্রেণী:১৯২০-এর দশকে জন্ম বিষয়শ্রেণী:ফরিদপুর জেলার ব্যক্তি বিষয়শ্রেণী:স্বাধীনতা পুরস্কার বিজয়ী বিষয়শ্রেণী:পাকিস্তান একাডেমি অফ সায়েন্সেসের সভ্য
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  মাসুম-আল-হাসান (আলাপ) ১৭:৩৩, ১৫ আগস্ট ২০২০ (ইউটিসি) হিমাদ্রিকিশোর দাশগুপ্ত   – (অপসারণের প্রস্তাবনা দেখুনলগ দেখুন) () সৃজনশীল লেখক বা পেশাজীবি হিসাবে উল্লেখযোগ্যতার কোনো মাপকাঠিই পূর্ণ করেননি।  Ashiq Shawon (আলাপ) ১৯:৫৫, ৩০ জুলাই ২০২০ (ইউটিসি)   অপসারণ করা হোক — ওয়াইস (আলাপ) ২০:০২, ৩০ জুলাই ২০২০ (ইউটিসি)  অপসারণ করা হোক, উল্লেখযোগ্যতা প্রমাণের জন্য যথেষ্ট তথ্য ও  তথ্যসূত্র নেই। — রিয়াজ (আলাপ) ১৯:১৩, ১২ আগস্ট ২০২০ (ইউটিসি)  অপসারণে । --IqbalHossain (আলাপ) ০৭:০৩, ১৩ আগস্ট ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
জোল হ্যাবেনার হার্ভার্ড মেডিকেল স্কুলের চিকিৎসাবিজ্ঞানের অধ্যাপক এবং ম্যাসাচুসেটস জেনারেল হাসপাতালের একজন সহযোগী চিকিৎসক।   প্রাথমিক জীবন ও শিক্ষা  হ্যাবেনার ১৯৬০ সালে রেডল্যান্ডস বিশ্ববিদ্যালয় থেকে সম্মানসহ বিজ্ঞানে স্নাতক উপাধি (ব্যাচেলর অভ সায়েন্স কাম লাউডে) অর্জন করেন। ১৯৬৫ সালে তিনি ক্যালিফোর্নিয়া বিশ্ববিদ্যালয়ের চিকিৎসাবিজ্ঞান শিক্ষা প্রতিষ্ঠান (স্কুল অভ মেডিসিন) থেকে ডক্টর অভ মেডিসিন (এমডি) উপাধি অর্জন করেন।   কর্মজীবন  হ্যাবেনার সভেতলানা মোইসভের সাথে গ্লুকাগন-সদৃশ পেপটাইড-১ (GLP-1) এবং গ্লুকাগন-সদৃশ পেপটাইড-২ (GLP-2) এর মতো ইনক্রেটিন হরমোনের ভূমিকা ব্যাখ্যা করেন।  হ্যাবেনারকে ড্যানিয়েল ড্রাকার এবং ইয়েন্স ইউল হলস্টের সাথে ২০২০ সালের ওয়ারেন আলপার্ট ফাউন্ডেশন পুরস্কার প্রদান করা হয়। ২০২০ সালে তিনি ন্যাশনাল একাডেমি অফ সায়েন্সেসের সদস্য নির্বাচিত হন। ২০২১ সালে তিনি কানাডা গের্ডনার আন্তর্জাতিক পুরস্কার লাভ করেন। ২০২৩ সালে তিনি ভিনফিউচার পুরস্কার লাভ করেন।  ২০২৪ সালে তিনি কারিগরি ও বৈজ্ঞানিক গবেষণার জন্য আস্তুরিয়াসের রাজকন্যা পুরস্কার,  "জৈব-ঔষধনির্মাণ বিজ্ঞান" বিভাগে টাং পুরস্কার, রোগীভিত্তিক গবেষণার জন্য লাস্কার পুরস্কার এবং "জীববিজ্ঞান ও প্রাণচিকিৎসাবিজ্ঞান" বিভাগে বিবিভিএ ফাউন্ডেশন ফ্রন্টিয়ার্স অফ নলেজ পুরস্কার লাভ করেন। ২০২৫ সালে তিনি জৈবনিক বিজ্ঞানে ব্রেকথ্রু পুরস্কার লাভ করেন।   তথ্যসূত্র     বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:চিকিৎসাবৈজ্ঞানিক গবেষক বিষয়শ্রেণী:হার্ভার্ড চিকিৎসা শিক্ষা প্রতিষ্ঠানের কর্মচারী
আলেকজান্ডার (আলিক বা আলেক) চালমার্স ব্যানারম্যান (; জন্ম: ২১ মার্চ, ১৮৫৪ - মৃত্যু: ১৯ সেপ্টেম্বর, ১৯২৪) নিউ সাউথ ওয়েলসের সিডনিতে জন্মগ্রহণকারী বিখ্যাত অস্ট্রেলীয় ক্রিকেটার ছিলেন। ১৮৭৯ থেকে ১৮৯৩ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি।  ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলসের প্রতিনিধিত্ব করতেন। দলে ‘লিটল আলেক’ ডাকনামে পরিচিত আলিক ব্যানারম্যান মূলতঃ ডানহাতি ব্যাটসম্যান হিসেবে দায়িত্ব পালন করতেন।   খেলোয়াড়ী জীবন  সমগ্র খেলোয়াড়ী জীবনে ২৮ টেস্টে অংশ নিয়েছেন। ২ জানুয়ারি, ১৮৭৯ তারিখে মেলবোর্নে তার টেস্ট অভিষেক ঘটে। তার তুলনায় আট বছরের বড় ভাই চার্লস ব্যানারম্যানও অস্ট্রেলিয়া দলের নিয়মিত সদস্য ছিলেন। অতি-রক্ষণাত্মক ভঙ্গীমায় ব্যাটিং করতেন তিনি। প্রায়শঃই স্ট্রোকবিহীন অবস্থায় মাঠে অবস্থান করতেন।  এ প্রসঙ্গে উইজডেন ক্রিকেটার্স অ্যালমেনাক লিপিবদ্ধ করে যে, তিনি উইকেটে দেয়াল নির্মাণ করে অন্যতম জনপ্রিয় ক্রিকেটারে রূপান্তরিত হয়েছিলেন। এছাড়াও তার অসম্ভব ধৈর্য্যশক্তি অনুকরণীয় ছিল। প্রথম টেস্টে তিনি দলীয় ইনিংসে সর্বোচ্চ ৭৩ রান তোলেন।  ১৮৭৮ ও ১৮৮০ সালে ব্যাটিংয়ের পাশাপাশি ফিল্ডিংয়ে দক্ষতা থাকায় তাকে দলে অন্তর্ভুক্ত করা হয়। সিডনিতে তার অমার্জনীয় ক্যাচ হাতছাড়া করার প্রেক্ষিতে মিড-অফে অবস্থান নেন তিনি। ব্রিটিশ ভূমিতে অনুষ্ঠিত প্রথমবারের মতো টেস্ট ক্রিকেটে চার্লসের স্থলাভিষিক্ত হয়ে দলের ব্যাটিং উদ্বোধনে মাঠে নামেন ও ইংল্যান্ডে তার প্রথম রান সংগ্রহ করেন।   অবসর  অবসর পরবর্তীকালে অধিকাংশ সময়ই সিডনি ক্রিকেট গ্রাউন্ডে নিউ সাউথ ওয়েলস ক্রিকেট অ্যাসোসিয়েশনের কোচিংয়ের সাথে সংশ্লিষ্ট রাখেন আলিক। দলে কোন নতুন খেলোয়াড় অন্তর্ভুক্ত হলে তিনি নিবিঢ়ভাবে তাকে পর্যবেক্ষণে রাখতেন। এছাড়াও তিনি তাকে নিজের পোশাক ও অংশগ্রহণের কথা তুলে ধরতেন। এর ব্যতিক্রম হলে নবাগত তা জানতে পারতেন। তিনি বলতেন, পুত্র, যদি তুমি ক্রিকেটার না হও, তাহলে তুমি কমপক্ষে এর একটির মতো হও।  ৭০ বছর বয়সে ১৯ সেপ্টেম্বর, ১৯২৪ তারিখে তার দেহাবসান ঘটে। এ প্রসঙ্গে উইজডেন মন্তব্য করে যে, যতদিন ক্রিকেট খেলা হবে, ততোদিন আলিক ব্যানারম্যান স্মরণীয় হয়ে থাকবেন।   তথ্যসূত্র    আরও দেখুন   হ্যারি ট্রট  জর্জ গিফেন  ভিক্টর ট্রাম্পার  পার্সি ম্যাকডোনেল  ১৮৮২-৮৩ ইংল্যান্ড ক্রিকেট দলের অস্ট্রেলিয়া সফর  আন্তর্জাতিক ক্রিকেটে অংশগ্রহণকারী পরিবারের তালিকা  টেস্ট ক্রিকেট অভিষেকে দুইবার ৫ উইকেট লাভকারী ক্রিকেটারদের তালিকা   বহিঃসংযোগ        বিষয়শ্রেণী:১৮৫৪-এ জন্ম বিষয়শ্রেণী:১৯২৪-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:সিডনি থেকে আগত ক্রিকেটার বিষয়শ্রেণী:নিউ সাউথ ওয়েলসের পুরুষ ক্রীড়াবিদ